Мярка 1. “Инвестиции в земеделските стопанства на територията на МИГ Девин-Смолян.”
Мярката цели подпомагане на модернизирането на селското стопанство на територията на МИГ, въвеждането на иновации в него и подпомагане на производството на конкурентноспособна качествена и екологична местна селскостопанска продукция.
Финансирани проектни предложения в рамките на стратегията за ВОМР – 4 бр.
Обща стойност на сключените договори – 204 516,75 Евро
Минимален размер на общите допустими разходи за един проект -2500 евро
Максимален размер на общите допустими разходи за един проект -100 000 евро
Максимален размер на безвъзмездната финансова помощ един проект - 60 000 евро
Допустими кандидати:
Лица, които към датата на подаване на заявлението са:
1. Земеделски стопани - физически или юридически лица, регистрирани като такива от най-малко 12 месеца преди кандидатстването за подпомагане.
2. Две или повече физически или юридически лица, регистрирали законно установена структура, кандидатстващи за колективни инвестиции.
3. Групи и организациии на производители, признати като такива, в съответствие с националното и/или европейско законодателство.
Допустими дейности и разходи:
-модернизация и механизация на физически активи;
-инвестиции за постигане съответствие с нововъведени стандарти на ЕС, приложими за съответните стопанства;
-подобряване на енергийната ефективност на стопанствата;
-инвестиции за съхранение на земеделската продукция;
-машини и съоръжения за опазване на околната среда;
-инвестиции в недвижима собственост, свързана с дейността на земеделските стопанства;
-създаване и/или презасаждане на трайни насаждения, десертни лозя, медоносни дървесни видове и храсти и дървесни видове за производство на биоенергия;
-производство на енергия от възобновяеми енергийни източници за нуждите на земеделските стопанства;
-инвестиции, насочени към хуманно отношение към животните и повишаване на биосигурността;
-съпътстващи разходи, свързани с проектното предложение, извършени в процеса на подготовка и изпълнение на проекта.
